open-index/open-wikipedia-markdown huggingface dataset:
இரங்கநாதசுவாமி கோவில், நிர்த்ததி

**அரங்கநாத சுவாமி கோயில்** (*Ranganatha Swamy Temple* ) என்பது இந்தியாவின் கர்நாடக மாநிலத்தின் தாவண்கரே மாவட்டத்திலுள்ள நிர்த்ததி எனற கிராமத்தில் அமைந்துள்ள ஒரு இந்துக் கோவிலாகும். இது விஜயநகர பேரரசின் மறு கட்டுமானத்திற்கு பிந்தையதாகும். புகழ்பெற்ற வரலாற்றாசிரியரும், கல்வெட்டியல் கலைஞருமான பெஞ்சமின் லூயிஸ் ரைஸின் கூற்றுப்படி, இங்குள்ள பொ.ச 1698 தேதியிட்ட கன்னட மொழி கல்வெட்டு, கி.பி 1696இல் முகலாயப் பேரரசர் ஔரங்கசீப்பின் படைகளால் ஏற்பட்ட அசல் கோயிலின் அழிவை விவரிக்கிறது. சித்திரதுர்க நாயக்கர்கள் வழியில் வந்த பரமப்ப நாயக்கன் (ஆட்சி 1689–1721) பொ.ச. 1698இல் கோவிலை மீண்டும் கட்டினார். இந்த நினைவுச்சின்னம் இந்தியத் தொல்பொருள் ஆய்வகத்தின் கர்நாடக மாநில பிரிவால் பாதுகாக்கப்படுகிறது.

## புகைப்படங்கள்

படிமம்:Kannada inscription (1698 AD) at the Ranganathaswamy temple at Nirthadi in Chitradurga district.JPG|கன்னட கல்வெட்டு (கி.பி 1698) ஔரங்கசீப்பின் படைகளால் ஏற்பட்ட அசல் கோயிலின் அழிவை விவரிக்கிறது.
படிமம்:Entrance to Ranganatha Swamy temple at Neerthadi.JPG|கோவில் நுழைவாயில் 
படிமம்:Yali pillars at entrance of Ranganatha Swamy temple at Neerthadi.JPG|கோவிலின் நுழைவாயிலிலுள்ள யாளி  தூண்கள்]]
படிமம்:Molding frieze and relief at Ranganathaswamy temple in Neerthadi village of Chitradurga district.JPG|ஆலயத்திலுள்ள புடைப்புச் சிற்பம்


## மேற்கோள்கள்

பகுப்பு:இந்துக் கோயில் கட்டிடக்கலை
பகுப்பு:இந்து யாத்திரைத் தலங்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:கர்நாடகாவில் உள்ள வைணவக் கோயில்கள்
பகுப்பு:17-ஆம் நூற்றாண்டு இந்து கோயில்கள்
டோர்னோகோவி மாகாணம்

thumb|right|இந்த ஐமக்கின் மரபுச்சின்னம்
**டோர்னோகோவி** (, *கிழக்கு கோபி*) என்பது மங்கோலியாவின் 21 ஐமக்குகளில் (மாகாணங்கள்) ஒன்றாகும். இது மங்கோலியாவின் தென்கிழக்கு பகுதியில் அமைந்துள்ளது. சீன மக்கள் குடியரசின் தன்னாட்சி பகுதியான உள் மங்கோலியாவிற்கு அருகில் அமைந்துள்ளது.

இந்த ஐமக் கோபி பாலைவனத்தில் அமைந்துள்ளது. அடிக்கடி ஏற்படும் மணல் மற்றும் பனி புயல்கள் மங்கோலியாவின் கடினமான வானிலை சூழ்நிலையை அதிகப்படுத்துகின்றன. இங்கு வெப்பநிலையானது -40 டிகிரி செல்சியஸில் இருந்து 40 டிகிரி செல்சியஸ் வரை வேறுபட்டு காணப்படும். நிலத்தின் வெப்ப நிலையானது 60 டிகிரி செல்சியஸ் வரை அதிகரிக்கும்.

இங்கு நிலத்தடி நீரானது ஏராளமான அளவில் உள்ளது. ஆனால் ஏரிகள் அல்லது ஆறுகள் கிடையாது.

## உசாத்துணை

பகுப்பு:மங்கோலியாவின் மாகாணங்கள்
பகுப்பு:Coordinates on Wikidata
மீத்திறச் சிற்றினம்

[thumb|200px|[உயிரியல் வகைப்பாடு]]
**மீத்திறச் சிற்றினம்** (*Super Species*) சில நேரங்களில் ஒரு "பிரதிநிதி" சிற்றினத்தைச் சுற்றியுள்ள நிலையினைக் குறிப்பதாகும். இது முறைசாரா தரமாகப் பயன்படுத்தப்படுகிறது. பெர்ன்ஹார்ட் ரென்ச் மற்றும் பின்னர் எர்ன்ஸ்ட் மேயர் ஆகியோரால் பிரபலப்படுத்தப்பட்டது. ஒரு மீத்திறச் சிற்றினங்களை உருவாக்கும் சிற்றினங்கள் இடம் சார்ந்த பரவல்களைக் கொண்டிருக்க வேண்டும் என்ற ஆரம்பத் தேவையுடன் மீத்திறன் சிற்றினக் கூறு முன்மொழியப்பட்டது.

## உதாரணம்
ஒரு பொதுவான மூதாதையரிடமிருந்து உருவான தொடர்புடைய உயிரினங்கள் குழுவாக மீத்திறச் சிற்றினம் எனப்படுகிறது. வேறுபட்ட வரம்புகளில் வாழ்கின்றன. உதாரணமாக கருந்தொண்டை பச்சை கதிர்குருவி குழுவாகும். இக்குழுவில் டவுன்சென்ட், ஹெர்மிட், பொன்-கன்னம் மற்றும் கருப்பு-தொண்டை சாம்பல் கதிர்குருவிகளை உள்ளடக்கியது. இக்குழு ஒரு மீத்திறத் சிற்றினத்திற்கு சிறந்த எடுத்துக்காட்டு.

மேற்கண்ட குழுவில் உள்ள பிந்தைய நான்கு இனங்கள் ஒவ்வொன்றும் கருந்தொண்டை பச்சை மூதாதையரிடமிருந்து உருவாகியுள்ளதாக கருதப்படுகிறது. கருந்தொண்டை பச்சைக் கதிர்குருவியினம், தென்கிழக்கு அமெரிக்காவின் இலையுதிர் வனப்பகுதியிலிருந்து மிக சமீபத்திய பனிப்பாறை முன்னேற்றங்களால் உருவாக்கப்பட்ட ஊசியிலையுள்ள காடுகளாக விரிவடைந்ததால், இடத் தனிமை ஏற்பட்டு குழுக்களாகப் பிரிக்கப்பட்டது. பிரிக்கப்பட்ட கதிர்குருவிகளின் தலைமுறைகள் மேற்கு மற்றும் வடக்கு, கீழ்வட அமெரிக்கா முழுவதும் மெதுவாக பரவின். ஒவ்வொரு குருவிகளின் குழுவும் வேறுபட்ட "குழுவாக" மாறியது. இனப்பெருக்க தனிமைப்படுத்தலால் மரபணு ஓட்டம் நிறுத்தப்பட்டது. இதன் விளைவாக ஐந்து இனங்கள் பல்வேறு இடப் பண்புகளைப் பகிர்ந்து கொள்கின்றன, ஆனால் அவற்றின் தனித்துவமான பண்புகளையும் வெளிப்படுத்துகின்றன.
## மேற்கோள்கள்

பகுப்பு:உயிரியல் துறைச்சொற்கள்
டுன்ட்கோவி மாகாணம்

**டுன்ட்கோவி** (, *நடு கோவி*) என்பது மங்கோலியாவின் 21 ஐமக்குகளில் (மாகாணங்கள்) ஒன்றாகும். இது மங்கோலியாவின் தெற்கு பகுதியில் அமைந்துள்ளது. மங்கோலியாவின் தலைநகரான உலான் பத்தூரில் இருந்து சுமார் 245 கிலோ மீட்டர் தெற்கில் இது அமைந்துள்ளது. இதன் தலைநகரம் மன்டல்கோவி ஆகும்.

## காலநிலை
இது பெரும்பாலும் பகுதியளவு-வறண்ட புல்வெளி மற்றும் தாழ்வான மலைகளை கொண்டுள்ளது. இங்கு வெப்பநிலையானது கோடை காலத்தில் அதிகபட்சமாக 32 டிகிரி செல்சியசும் குளிர்காலத்தில் குறைந்தபட்சமாக -30 டிகிரி செல்சியஸ் வரையும் வேறுபடும். இங்கு மழைப்பொழிவு குறைவாகவே உள்ளது. காற்றில் ஈரப்பதம் குறைவாக உள்ளது.

புழுதிப் புயல்கள் மற்றும் குளிர்கால ஷுட் ஆகிய காலநிலை பிரச்சினைகள் இங்கு அடிக்கடி ஏற்படுகின்றன.

## போக்குவரத்து
இந்த ஐமக்கிற்கென வணிகரீதியான வான் போக்குவரத்து கிடையாது. பொதுவான போக்குவரத்தாக பேருந்து பயன்படுகிறது. எனினும் பெரும்பாலான கிராமப்புறங்களுக்கு போக்குவரத்து வழிகள் கிடையாது. பெரும்பாலும் பயணமானது *மிக்ருகள்* (சிற்றுந்து) அல்லது தனியார் ஜீப்புகள் மூலம் நடைபெறுகிறது. 2013ம் ஆண்டு நிறைவு செய்யப்பட்ட 300 கிலோ மீட்டர் தொலைவுடைய சாலையானது இந்த ஐமக்கின் தலைநகரான மன்டல்கோவி மற்றும் மங்கோலியாவின் தலைநகரமான உலான் பத்தூரை இணைக்கிறது.

பெரும்பாலான உள்ளூர் மக்கள் 250 சிசி மோட்டார் சைக்கிள்களை வைத்துள்ளனர். அவற்றையே முக்கியமான போக்குவரத்து முறையாக பயன்படுத்துகின்றனர்.

## உள்ளூர் பொருளாதாரம்
இந்த மாகாணத்தின் முக்கியமான தொழிலானது விலங்குகள் வளர்ப்பு மற்றும் கம்பளி போன்ற கால்நடை உற்பத்தி பொருட்கள் ஆகும். இந்த மாகாணமானது மங்கோலிய உள்ளூர்வாசிகள் இடையே அதன் *அய்ரக்கிற்காக* (புளித்த குதிரை பால்) பிரபலமாக உள்ளது. அய்ரக் என்பது ஒரு பாரம்பரிய மங்கோலிய மதுபானம் ஆகும். 

## உசாத்துணை

பகுப்பு:மங்கோலியாவின் மாகாணங்கள்
பகுப்பு:Coordinates on Wikidata
தெறாடி

[வலது|thumb| தெறாடிகள் மற்றும் [:en:Bayonet|சுரிகைகள்  தரணி  *கிராண்ட் துர்க்* இன் தளத்தில் வைக்கப்பட்டுள்ளன]]
ஒரு **தெறாடி**(musket) என்பது 16 ஆம் நூற்றாண்டின் முற்பகுதியில் ஒரு சீர்குழல்  ஆயுதமாகத் தோன்றிய ஒரு முகவாய் தாணிக்கப்பட்ட நீண்ட சுடுகலனாகும், முதலில் கொக்கிக்குழலின் கனமான விருத்தாக வந்த இது, கனமான கவசத்தை ஊடுருவக்கூடிய இயல்பைக் கொண்டது ஆகும். 16 ஆம் நூற்றாண்டின் நடுப்பகுதியில், கனமான கவசம் குறைந்துவிட்டதால் இந்த வகை தெறாடி பயன்பாட்டில் இல்லை, ஆனால் திரியள் செந்தரமாக மாறியதால், தெறாடி  என்ற சொல்லானது ஒரு நீண்ட அனற்கலள்  கொண்ட சுடுகலனிற்கான பெயராக 19 ஆம் நூற்றாண்டின் நடுப்பகுதி வரை அதன் வழித்தோன்றல்கள் மூலம் தொடர்ந்தது.

1835 ஆம் ஆண்டில் காசிமிர் இலெஃவசெக்சுஅறிமுகப்படுத்திய வெடிப்பொதியிட்ட  வெந்-தாணித்தல் சுடுகலன்கள், 1849 ஆம் ஆண்டில் கிளாட்-எட்டியென் மினியால்  புதுப்புனையப்பட்ட மினியே குண்டு மற்றும்1854 ஆம் ஆண்டில் வோல்கானிக் ரிப்பீட்டிங் ஆர்ம்சு என்ற நிறுவனத்தால் விளைவிக்கப்பட்ட முதல் நம்பகமான மீளடி சுடுகலன்கள்  ஆகியவற்றின் விளைவாக மரையிடப்பட்ட தெறாடிகள் (புத்தியல் சொற்களில் **துமுக்கிகள்** என்று அழைக்கப்படுபவை) பொதுவானதாக மாறியபோது, 19 ஆம் நூற்றாண்டில் இந்த பாணி தெறாடி ஓய்வு பெற்றது. மீளடி சுடுகலன்கள் பொதுவானதாகிவிட்டதால், அவை வெறுமனே "*[[:en:Rifle|துமுக்கிகள்]]*" என்று அழைக்கப்பட்டன, இது தெறாடியின் ஊழியை முடிவுக்குக் கொண்டுவந்தது.

## சொற்பிறப்பியல்
[thumb| [:en:Flintlock|அனற்கலள்பொறிமுறை]]
ஆங்கிலச் சொற்பிறப்பியல் அகராதியின் கூற்றுப்படி, வேட்டெஃகங்கள் பெரும்பாலும் விலங்குகளின் பெய்ராஅல் பெயரிடப்பட்டன, மேலும் Musket என்ற சொல் பிரஞ்சு வார்த்தையான *mousquette*லிருந்து பெறப்பட்டது, இது ஒரு ஆண் சிட்டுப்பருந்துக்கான பெயர். ஒரு மாற்றுக் கோட்பாடு என்னவென்றால், 16 ஆம் நூற்றாண்டின் பிரெஞ்சு *mousquet*, *-ette*, இத்தாலிய *moschetto*, *-etta*விலிருந்து பெறப்பட்டது, அதாவது ஒரு எந்திரவில்  இன் அம்பு. இத்தாலிய *moschetto* என்பது *mosca*, ஒரு இலையான் ஆகும்.

தமிழ்ச்சொல்லான தெறாடியின் சொற்பிறப்பு மூன்று சொற்களின் - தெறு + ஆடு + இ - கூட்டுச் சொல்லாகும். **தெறு** - சுடு;  **ஆடு**- கொல் (*இச்சொல்லுக்கு மட்டும் தமிழில் நூற்றுக்கும் மேற்பட்ட பொருள் இருக்கிறது*); **இ** - விகுதி. இதன் பொருள் **சுட்டுக் கொல்லப் பயன்படும் ஓர் கருவி** என்பதாகும். 

## குறிப்புகள்
 

## வெளி இணைப்புகள்

* பல்வேறு விதமான தெறாடிகளின் வரலாறு
* Infantry Tactics During the Napoleonic wars – Musketry
* கொக்கிக்குழல் & திரியியக்க தெறாடி பக்கம்
* தெறாடி, சுரிகை மற்றும் வாள்
* https://web.archive.org/web/20090610075137/http://www.mormonbattalion.com/history/halford/6-acc.htm
பகுப்பு:முற்கால சுடுகலன்கள்
பகுப்பு:19-ஆம் நூற்றாண்டின் ஆயுதங்கள்
பகுப்பு:18-ஆம் நூற்றாண்டின் ஆயுதங்கள்
பகுப்பு:வகை வாரியாக சுடுகலன்கள்
மரையிடப்பட்ட தெறாடி

[thumb|300x300px| [:en:Springfield_Model_1861|ஸ்பிரிங்ஃவீல்ட் மாதிரி 1861 மரையிடப்பட்ட தெறாடி]]
[thumb|300x300px| [:en:Pattern_1853_Enfield|தோரணி 1853 என்ஃவீல்ட் மரையிடப்பட்ட தெறாடி]]
ஒரு **மரையிடப்பட்ட தெறாடி அல்லது மரையிடப்பட்ட-தெறாடி** என்பது 19 ஆம் நூற்றாண்டின் நடுப்பகுதியில் செய்யப்பட்ட ஒரு வகை வேட்டெஃகம். முதலில் இந்த சொல் ஒரு சீர்குழல்  ஆயுதமாக விளைவிக்கப்பட்ட தெறாடிகளுக்கு மட்டுமே குறிப்பிடப்படுகிறது, பின்னர் அவற்றின் சுடுகுழல்கள் மரையிடப்பட்ட சுடுகுழல்களால் மாற்றப்பட்டன. இந்தச் சொல்லானது பின்னர் நேரடியாக மாற்றப்பட்ட துமுக்கிகளையும் ஒரு குறிப்பிட்ட மாதிரி சீர்குழல் தெறாடியின் ஒட்டுமொத்தமாக அதே வடிவமைப்பில் இருந்தவற்றையும் குறிக்க பயன்பட்டது.

## வரலாறு மற்றும் வளர்ச்சி
19 ஆம் நூற்றாண்டின் முற்பகுதியில், துமுக்கிகளும்  தெறாடிகளும் இருந்தன. தெறாடிகள் சீர்குழல் முகவாய்-தாணித்தல் ஆயுதங்கள் ஆகும். அவை வட்ட ஈயக் குண்டுகள் அல்லது கலை மற்றும் குண்டு போன்ற கணைகளை சுடுகின்றன. இவை ஒரு சுரிகையினை  பூணும் விதமாயும் வடிவமைக்கப்பட்டுள்ளன. ஒரே மாதிரியான அனற்கலள் அல்லது மூடியள்  சூட்டு பொறிமுறையைப் பயன்படுத்தியதில் துமுக்கிகள் ஒத்திருந்தன, ஆனால் முக்கிய வேறுபாடு என்னவென்றால், அவற்றின் சுடுகுழல்கள் மரையிடப்பட்டிருந்தன - அதாவது, அவற்றின் சுடுகுழல்களில் உட்புற மேற்பரப்பில் பொளிவாய்கள் வெட்டப்பட்டிருந்தன, இதனால் சன்னம் சுடுகுழலில் இருந்து வெளியேறும்போது சுழலும்.
வலது|thumb| பல்வேறு மரையிடப்பட்ட தெறாடி எறிபொருள்கள்

## மேலும் காண்க

** முகவாய் தாணித்தல் துமுக்கி
** ஸ்பிரிங்ஃவீல்ட் துமுக்கி
** துமுக்கி
** மரையிடல்

## குறிப்புகள்
 
பகுப்பு:வகை வாரியாக சுடுகலன்கள்
பகுப்பு:முற்கால சுடுகலன்கள்

## வெளி இணைப்புகள்

* The Enfield Pattern 1853 through to its culmination as the Snider MkIII
* Rifle Musket and Minié Ball
* The Enfield Pattern 1856 Rifle Musket
டோர்னோட் மாகாணம்

வலது|thumb|கிதான் நகரமான பர்ஸ்-ஹோட்டில் உள்ள 10-வது நூற்றாண்டு தாதுகோபுரம்
**டோர்னோட்** (, பொருள்: கிழக்கு) என்பது மங்கோலியாவின் 21 ஐமக்குகளில் (மாகாணங்கள்) கிழக்கில் கடைசியாக உள்ளதாகும். இதன் தலைநகரம் சோயிபல்சன்.

## மக்கள் தொகை
இந்த ஐமக்கில் பெரும்பான்மையாக உள்ள மக்கள் ஹல் இனத்தவர் ஆவர். எனினும் புர்யத் இனக்குழு மக்களும் 22.8% அளவிற்கு வசிக்கின்றனர். 2000வது ஆண்டு மக்கள் தொகை கணக்கெடுப்பின்படி அவர்களின் எண்ணிக்கை 17,196 ஆகும்.

## வரலாறு
இந்த ஐமக் 1941ம் ஆண்டின் நிர்வாக சீரமைப்பின் போது உருவாக்கப்பட்டது. அந்நேரத்தில் இதன் பெயர் *சோயிபல்சன்* என்று அழைக்கப்பட்டது. பொதுவுடமை தலைவர் கோர்லூகீன் சோயிபல்சனுக்குப் பிறகு அவ்வாறு பெயரிடப்பட்டது. இதன் தலைநகரம் *பயன் தியூமன்* என்று அழைக்கப்பட்டது. பின்னர் அதுவும் சோயிபல்சன் என்று பெயரிடப்பட்டது. 1963ஆம் ஆண்டு இந்த ஐமக்கிற்கு அதன் தற்போதைய பெயரான *டோர்னோட்* கொடுக்கப்பட்டது.

## குறிப்பிடத்தக்க நபர்கள்
* சிமேடீன் சைகான்பிலேக், மங்கோலியாவின் பிரதம மந்திரி

## உசாத்துணை

பகுப்பு:மங்கோலியாவின் மாகாணங்கள்
பகுப்பு:Coordinates on Wikidata
சுரிகை

[thumb| 1941 ஆம் ஆண்டில் பிரித்தானிய காலாட்படை வீரர் அவருடைய துமுக்கியோடு இணைக்கப்பட்ட [:en:Pattern_1907_bayonet|பாங்கம் 1907 சுரிகையுடன்  ]]
**சுரிகை** என்பது ஒரு கத்தி, குத்துவாள், வாள் அல்லது கூர் வடிவ சுரிகை  ஆயுதமாகும், இது ஒரு துமுக்கி, தெறாடி அல்லது ஒத்த வேட்டெஃகத்தின் முகவாய் முடிவில் பொருந்தும் வகையில் வடிவமைக்கப்பட்டுள்ளது, இதனால் சமரில் சுடுகலனானது தேவைக்கேற்ப ஈட்டி போன்ற ஆயுதமாக மாறுகிறது. 17 ஆம் நூற்றாண்டு முதல் முதலாம் உலகப் போர் வரை, இது காலாட்படை தாக்குதல்களுக்கான முதன்மை ஆயுதமாகக் கருதப்பட்டது. இன்று, இது ஒரு துணை ஆயுதமாக  அல்லது கடைசி முயற்சியாக கருதப்படுகிறது.

## வரலாறு
thumb|17 ஆம் நூற்றாண்டின் சீன முகவாய்-தாணித்தல் தெறாடியோடு ஒரு பிடுங்கல் சுரிகை இணைக்கப்பட்டுள்ளது சித்தரிக்கப்பட்டுள்ளது. ஆயுதத்தின் அறிவுறுத்தல் கையேடு மற்றும் விதப்புகள் மேலே காட்டப்பட்டுள்ளன.
ஆங்கிலேயரின் பயோனெட் என்ற சொல் 16 ஆம் நூற்றாண்டின் இரண்டாம் பாதியில் இருந்து வருகிறது, ஆனால் அந்த நேரத்தில் சுரிகைகள் வேட்டெஃகங்களின் முனைகளுக்கு பொருத்தக்கூடிய கத்திகளா, அல்லது வெறுமனே ஒரு வகை கத்தியா என்பது தெளிவாகத் தெரியவில்லை. எடுத்துக்காட்டாக, கோட்கிரேவின் 1611 அகராதியானது பயோனெட்டை  "*ஒரு வகையான சிறிய தட்டையான குத்துவாள், எண்ணைப்பலகையில் தீட்டப்பட்ட கத்தி; அல்லது இடையில் தொங்கவிடத்தக்க ஒரு பெருமைமிகு கத்தி*" என்று விரித்துரைக்கிறது. அதேபோல், 1655 ஆம் ஆண்டில் பியோர் பொரெல் என்பவர் ஒரு பயோனெட் என்று அழைக்கப்படும் ஒரு வகையான நீண்ட கத்தி பேயோனில்  உண்டாக்கப்பட்டது என்று மட்டுமே எழுதியுள்ளார், ஆனால் மேலதிக விளக்கத்தை அளிக்கவில்லை.

தமிழில் இதற்கான பெயரான 'சுரிகை' என்பது 1987 இன் பிற்பகுதியில் ஈழத்தில் விடுதலைப் புலிகளால் வழங்கப்பட்டது ஆகும். அக்கால கட்டத்தில் அவர்கள் இதனை * 'சனியன்' * என்றும் சுட்டினர்.

## வகைகள்
### பிடுங்கல் சுரிகை
thumb| 17 ஆம் நூற்றாண்டு பிடுங்கல் சுரிகை

### கோறைச் சுரிகை
thumb| ஒரு சுரிகையின் கோறை
thumb| 19 ஆம் நூற்றாண்டின் ஆரம்பத்தில் கூர் கோறைச் சுரிகை

### வாள் சுரிகைகள்
thumb| சேசுபொட் மரையாணி-இயக்க துமுக்கி மற்றும் வாள் சுரிகை.
thumb|சேசுபொடின் சுரிகை ஒன்றுசேர்த்தல் முறைமை

### பன்நோக்கு சுரிகைகள்
[thumb| பிரித்தானிய பாங்கம் 1875 [சேணேவி குறுதுமுக்கிக்கான சினைடர் அரி-பின் சுரிகை(உறையுடன்)]]
thumb| யு.எஸ். சுரிகை மாதிரி1873 கொத்துக்கரண்டி

[thumb| அமெரிக்க படைத்துறை சுரிகைகள்; மேலிருந்து கீழாக, அவை M1905, M1, M1905E1 வெட்டுமுனை சுரிகை(M1905 இன் வெட்டு  விருத்து), மற்றும் M1 [:en:Carbine|குறுதுமுக்கிக்கான M4 சுரிகை.]]

## குறிப்புகள்
 
பகுப்பு:பிரெஞ்சு கண்டுபிடிப்புகள்
பகுப்பு:சுடுகலன் கூறுகள்
புளோரோவசிட்டோன்

**புளோரோவசிட்டோன்** (*Fluoroacetone*) C3H5FO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம புளோரின் சேர்மமாகும்.  முப்புளோரோவசிட்டோனில் மூன்று புளோரின் அணுக்கள் இருக்கின்றன ஆனால் இச்சேர்மத்தில் ஒரே புளோரின் அணு மட்டுமே உள்ளது. சாதாரண நிலைகளில் புளோரோவசிட்டோன் நிறமற்ற நீர்மமாகும். எளிதில் தீப்பற்றுவதும் உயர் நச்சுத்தன்மை கொண்டிருப்பதும் இதன் இயல்புகளாகும். இச்சேர்மத்தின் புகை காற்றுடன் கலக்கும் போது வெடிக்க நேரிடும். 

## தயாரிப்பு
மூவெத்திலமீன் மூவைதரோபுளோரைடுடன் புரோமோவசிட்டோனைச் சேர்த்து வினைபுரியச் செய்து புளோரோவசிட்டோனைத் தயாரிக்கிறார்கள். 
## பயன்பாடுகள்
உயர் புளோரோகீட்டோன்களைத் தயாரிக்க புளோரோவசிட்டோன் ஒரு முன்னோடிச் சேர்மமாகப்  பயன்படுகிறது. பெராக்சிமோனோகந்தக  அமிலத்தின் கீட்டோன்-வினையூக்கிய சிதைவு வினையின்  இயக்கவியலை ஆய்வதற்கு புளோரோவசிட்டோன் ஒரு வினையூக்கியாகப் பயன்படுத்தப்படுகிறது. 
புரோமோவசிட்டோன் அல்லது குளோரோவசிட்டோன் போன்ற பிற ஆலசனேற்றம் செய்யப்பட்ட  அசிட்டோன் வழிப்பெறுதிகளுக்கு மாறாக புளோரோவசிட்டோன் ஒரு கண்ணீர் வரவழைக்கும்  பொருளாகப்  பயன்படுத்தப்படுவதில்லை. 
## இவற்ரையும் காண்க
*புரோமோ அசிட்டோன்
*அயோடோ அசிட்டோன்
## மேற்கோள்கள்

பகுப்பு:கீட்டோன்கள்
பகுப்பு:கரிம புளோரைடுகள்
பகுப்பு:கண்ணீர் வரவழைக்கும் முகவர்கள்
கே. எஸ். ஶ்ரீபதி

**கே. எஸ். ஶ்ரீபதி** (*K.S Sripathi*) இந்தியாவின் தமிழ்நாட்டைச் சேர்ந்தவர். 1975-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.
## அரசுப் பணிகள்
1975 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில்  பணியாற்றிய இவர் தமிழக அரசின் சிறப்புத் தலைமைச் செயலாளராக 2008 ஆகஸ்ட் 14ஆம் நாள் நியமிக்கப்பட்டார்.அதனை தொடர்ந்து,  தமிழக அரசின் தலைமைச் செயலாளராக இருந்த எல். கே. திரிபாதி பணி ஓய்வு பெற்றதை அடுத்து,  தமிழகத்தின் 38-வது தலைமைச் செயலாளராக 31 அகத்து 2008 அன்று பொறுப்பேற்றார். 2010-ம் ஆண்டு அகத்து  31-ம் தேதி பணி ஓய்வு பெற்றார். இதனை தொடர்ந்து 2010-ம் ஆண்டு செப்டம்பர் 1-ம் தேதி  தமிழ்நாடு தலைமை தகவல் ஆணையராக  நியமிக்கப்பட்டார். 2015-ம் ஆண்டு ஏப்ரல்   27-ம் தேதி பணியிலிருந்து ஓய்வு பெற்றார். 
## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
வடிவம் (தாவரவியல்)

[thumb|200px|[உயிரியல் வகைப்பாடு]]
[வலது|thumb| கவர்ச்சியான வெள்ளி-நீல பசுமையாக இருக்கும் ''அபீசு புரோசெராவின்'' நாற்றுகள் எழுகின்றன. பெயர் ''அபீசு ப்ரோசெரா'' ரெஹெடர் வடிவம் ''கிளாகா'' (ராவென்ஸ்கர்). இவற்றிற்காக ரெஹெடர் உருவாக்கப்பட்டுள்ளது. இருப்பினும், தோட்டக்கலைத் துறை வர்த்தகத்திற்காகத்  தேர்ந்தெடுக்கப்பட்ட முறையில் முன்னிலைப் படுத்துவதால், [பயிரிடும்வகை|பயிரிடும் வகைப் பெயர் பயன்படுத்தப்படுகிறது.]]
தாவரவியல் பெயரிடலில், ***வடிவம்*** (பன்மை *வடிவங்கள்*) என்பது "இரண்டாம் நிலை" வகைபிரித்தல் பெயரீட்டத் தரநிலையில் ஒன்றாகும். இது தாவர பல்வகைமைக்குக் அடுத்த தரநிலையாகும். சிற்றினத்திற்குக் கீழே உள்ள நிலையாகும். மூன்று படிநிலைக்கு மேல் வரிசைப்படுத்தப்படும் போது வகைப்பாட்டியலில் "வகைப்பாடு" குறிப்பிடப்படவேண்டும். ஆனால் மூன்று பகுதிகள் மட்டுமே வகைப்பாட்டு அலகில் "பெயரினை” உருவாக்குகின்றன: இதில் ஒன்று பேரினப் பெயர். ஒரு குறிப்பிட்ட அடைமொழி, மற்றும் ஒரு சிற்றின கீழ்நிலை அடைமொழி .

"வ" அல்லது முழுமையாக "வடிவம்" என்பது தரவரிசையைக் குறிக்க அகச்சிவப்பு பெயரினைக் குறிக்க முன் வைக்கப்பட வேண்டும். இது சாய்வு எழுத்துகளில் எழுதப்படுவது இல்லை. செய்யப்படவில்லை.

உதாரணத்திற்கு:

* *அக்கேந்தோகாலிசியம் ஸ்பின்னிஃப்ளோரம்* வ *கிளிம்பெல்லியனும்* அல்லது
** *அக்கேந்தோகாலிசியம் ஸ்பின்னிஃப்ளோரம்* வடிவம் *கிளிம்பெல்லியனும்* (வெட்லிச் & வெர்டெர்ம்) டொனால்ட்
* *கிரேடேகசு ஏசுடிவாலிசு* (வால்டர்) டார். & அ. கிரே வார். *செரசோடியசு* சார்க் வ. *லுகுலெண்டா* சார்க். ஒரு தாவரத்தின் வகைப்பாடு: அதன் பெயர்:
** *கிரேடேகசு ஏசுடிவாலிசு (*வால்டர்) டார். & அ. கிரே வ. *lலுகுலெண்டா சார்க்.*

ஒரு வடிவம் என்பது பொதுவாக ஒரு குறிப்பிடத்தக்க உருவவியல் வேறுபாடுடைய குழுவைக் குறிக்கின்றது. வழக்கமான வகைபிரித்தல் நடைமுறை என்னவென்றால், வடிவத்திற்குள் வகைப்படுத்தப்பட்ட தாவரங்கள் நெருங்கிய தொடர்புடையதாகத் தெரியவில்லை (இவை ஒரு உயிரினக்கிளையினை உருவாக்கக்கூடாது). உதாரணமாக, வண்ண வண்ணப் பூக்களைக் கொண்ட உயிரினங்களின் வெள்ளை-பூச்செடிகளைக் கூறலாம் (எ.கா., "வ. *ஆல்பா* " என). ***பார்மே அபோமிசிடிசே*** கருவுறா கனிமுறையில் பாலிலி இனப்பெருக்கம் செய்யவல்லது. சிறிய மரபணு வேறுபாடுகளின் அடிப்படையில் கோட்பாட்டளவில் எண்ணற்ற வடிவங்கள் உள்ளன, மேலும் குறிப்பிட்ட முக்கியத்துவம் வாய்ந்த சில மட்டுமே பெயரிடப்பட வாய்ப்புள்ளது.

## மேலும் காண்க

* தாவரப் பவகைமை (தாவரவியல்)
* பயிரிடும் வகை (சாகுபடி)
* கலப்பின (உயிரியல்)
* சிற்றினம் (உயிரியல்)

## மேற்கோள்கள்

பகுப்பு:தாவர வகைப்பாட்டியல்
பகுப்பு:தாவரவியல் பெயரீடு
ஜேம்ஸ் ஈ. பேண்டா

**ஜேம்ஸ் ஈ. பேண்டா** (*James E. Banta*) என்பவர் அமெரிக்கச் சுகாதார அறிவியலாளர் மற்றும் இழைய வளர்ப்பில் டெங்கு வைரசை முதலில் வளர்த்தவர் ஆவார். மேலும் இவர் உயிரணுவில் நோயாக்க விளைவை நிரூபித்தவர். 1959ஆம் ஆண்டில் அமெரிக்காவின் அறிவியல் முன்னேற்றத்திற்கான சங்கத்தில் சக உறுப்பினராகத் தேர்ந்தெடுக்கப்பட்டார். துலேன் பல்கலைக்கழகத்தின் பொதுச் சுகாதாரம் மற்றும் வெப்பமண்டல மருத்துவப் பள்ளி முதல்வராக 1975 முதல் 1987 வரை பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க உயிரியலாளர்கள்
குண்டற சட்டமன்றத் தொகுதி

**குண்டற சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது கொல்லம் மாவட்டத்தில் உள்ள 11 சட்டமன்றத் தொகுதிகளில் ஒன்றாகும். 

## வரலாறு
இந்த தொகுதியானது முன்பு *பெரியநாடு சட்டமன்ற தொகுதி என்று* பெயரிடப்பட்டது. 1957 ஆம் ஆண்டில், அது கலைக்கப்பட்டு திரிக்கடவூர் தொகுதி என்று மாறியது. 1960 தேர்தலின் போது திரிக்கடாவூர் இரண்டு உறுப்பினர்களைக் கொண்ட தொகுதியாக இருந்தது.  பின்னர் 1967 ஆம் ஆண்டில், திக்கடாவூரைக் கலைத்து குண்டற தொகுதியாக உருவாக்கப்பட்டது. 1967 இல் நடைபெற்ற தேர்தலில் மார்க்சிஸ்ட் கட்சியின் பி. கே. சுகுமாரன் குண்டற சட்டமன்றத் தொகுதியிலிருந்து தேர்ந்தெடுக்கப்பட்ட முதல் உறுப்பினரானார்.  

## சட்டமன்ற உறுப்பினர்கள்

## தேர்தல் முடிவுகள்

### சட்டப் பேரவைத் தேர்தல் 2021

### சட்டப் பேரவைத் தேர்தல் 2016

## மேற்கோள்கள்
 

பகுப்பு:கேரள சட்டமன்றத் தொகுதிகள்
நவ்லாகா கோவில்

thumb| நவ்லாகா கோயில், கும்லி
thumb| நவ்லாகா கோயில், கும்லி
**நவ்லாகா கோயில்** (*Navlakha Temple*) என்பது இந்திய மாநிலமான குசராத்தில் கும்லி என்ற இடத்தில் அமைந்துள்ள பொ.ஊ. 12ஆம் நூற்றண்டைச் சேர்ந்த கோயிலாகும். இது ஜெத்வா ஆட்சியாளர்களால் கட்டப்பட்டது. 

## வரலாறு
thumb| இடிபாடுகளுடன் நவ்லாகா கோயில், 19 ஆம் நூற்றாண்டு (1876)
சூரியக் கடவுளான சூரிய தேவனுக்கு அர்ப்பணிக்கப்பட்ட குசராத்தின் பழமையான சூரியக் கோயிலாகும். இது 12ஆம் நூற்றாண்டில் ஜெத்வா ஆட்சியாளர்களால் கட்டப்பட்டது.  இது குசராத்தில் உள்ள கோயில்களிலேயே மிகப்பெரிய தளத்தை கொண்டுள்ளது, இது 45.72 x 30.48 மீ. நீளம் கிழக்கு நோக்கி அமைந்துள்ளது. இதில் ஒரு அழகான நுழைவு வளைவு அல்லது கீர்த்தி தோரணம் இருந்தது. அது இப்போது அழிந்துவிட்டது. இங்கே, பிரம்மா, சாவித்திரி, சிவன், பார்வதி, இலட்சுமி நாராயணன் ஆகிய தெய்வங்களின் சிலைகளும் உள்ளன .

ஒன்பது லட்சம் செலவில் கட்டப்பட்டதால் இக்கோயிலுக்கு நவ்லாகா என்று பெயர் வந்தாகத் தெரிகிறது. இந்த கோயில் மாரு-குர்ஜாரா கட்டிடக்கலையில் (அல்லது சோலாங்கி பாணியில்) கட்டப்பட்டுள்ளது.  

பிரதான கோயிலுக்கு வெளியே கும்லி விநாயகர் கோயில் என்று அழைக்கப்படும் ஒரு [பிள்ளையார் கோயில் உள்ளது. இந்த கோயில் 10 ஆம் நூற்றாண்டில் கட்டப்பட்டதாகக் கூறப்படுகிறது 

== தற்போதைய நிலை ==
இந்திய [இந்தியத் தொல்லியல் ஆய்வகம் கோயிலை புனரமைப்பு செய்து, சுற்றுலா மற்றும் வரலாற்று முக்கியத்துவம் வாய்ந்த இடமாக உருவாக்கியுள்ளது. 

## மேற்கோள்கள்

சூரியக் கோயில்கள்

பகுப்பு:குஜராத்திலுள்ள இந்து கோயில்கள்
பகுப்பு:பன்னிரண்டாம் நூற்றாண்டு இந்துக் கோயில்கள்
பகுப்பு:இந்துக் கோயில் கட்டிடக்கலை
பகுப்பு:இந்தியக் கோயில்கள்
பகுப்பு:இந்து யாத்திரைத் தலங்கள்
காளிகா மாதா கோவில்

**காளிகா மாதா கோயில்** (Kalika Mata Temple) என்பது இந்தியாவின் குசராத்தின் தேவ்பூமி துவாரகை மாவட்டத்தில் உள்ள புதிய திரேவாடு கிராமத்தில் அமைந்துள்ளது.

## வரலாறு
இந்தக் கோயில் மைத்ரகர் காலத்திற்கு (7 ஆம் நூற்றாண்டு) சொந்தமானது.   இந்தியத் தொல்லியல் ஆய்வகம் இந்தக் கோவிலை தேசிய முக்கியத்துவத்தின் நினைவுச்சின்னமாக வகைப்படுத்தியுள்ளது. 

## கட்டிடக்கலை
எம்.ஏ. டாக்கி மற்றும் நானாவதி ஆகியோர் கோயிலை அதன் விமானம்  காரணமாக புதிய திராவிடக் கட்டிடக்கலையுடன் வகைப்படுத்தியுள்ளனர். 

## மேற்கோள்கள்

பகுப்பு:தேவபூமி துவாரகை மாவட்டம்
பகுப்பு:குசராத் வரலாறு
பகுப்பு:குஜராத்திலுள்ள இந்து கோயில்கள்
பகுப்பு:Coordinates on Wikidata
பகுப்பு:இந்துக் கோயில் கட்டிடக்கலை
பகுப்பு:ஏழாம் நூற்றாண்டு இந்துக் கோயில்கள்
பகுப்பு:இந்து யாத்திரைத் தலங்கள்
வெள்ளீசுவரர் கோவில், மாங்காடு

**வெள்ளீசுவரர் கோயில்** (* Velleswarar Temple* ) என்பது இந்திய மாநிலமான தமிழ்நாட்டின் சென்னையின் புறநகரான மாங்காடு என்ற இடத்தில் அமைந்துள்ள இந்துக் கோவிலாகும். 2 ஏக்கர் பரப்பளவில் அமைந்துள்ள இது மங்காட்டிலுள்ள 3 பிரதான கோயில்களான வைகுண்ட பெருமாள் கோயில் காமாட்சி அம்மன் கோயில் போன்றது. இந்த கோயில் தமிழக அரசின் இந்து சமய அறநிலையத் துறையால் நிர்வகிக்கப்படுகிறது. இது மங்காட்டில் உள்ள காமாட்சி அம்மன் கோயிலிலிருந்து சுமார் 2 கிலோமீட்டர் தொலைவில் அமைந்துள்ளது.

## புராணம்
இந்த கோயில் சிவபெருமானுக்கு அர்ப்பணிக்கப்பட்டுள்ளது. மேலும், இந்து புராணங்களின்படி சுக்கிரன் ( வெள்ளி கோள் என அடையாளப்படுத்தப்பட்டுள்ளது) இங்கு வணங்கப்படுவதிலிருந்து அதன் பெயரைப் பெற்றது. அசுர குலத்தவர்களின் தலைவன் விருசபர்வனின் குல குரு. எனவே, அவருக்கு வெள்ளிக்கிழமைகளில் பக்தர்களால் சிறப்பு பூசைகள் வழங்கப்படுகின்றன. இந்த கோயில் சென்னையைச் சுற்றியுள்ள நவகிரகக் கோயில்களின் ஒரு பகுதியாகும். சுக்ரன் தொடர்பாக தானியமான வெள்ளை அவரை இங்கு பிரசாதமாக வழங்கப்படுகிறது.

## அணுகக்ல்
மாங்காடு என்பது பூந்தமல்லிக்கு  அருகிலுள்ள சென்னை நகரில் அமைந்துள்ள ஒரு வளர்ந்துவரும் நகராட்சி ஆகும். சென்னை நகரத்திலிருந்து பூந்தமல்லி சாலையில் செல்லும்போது, ​​குமணன் சாவடிசந்திப்பில் இருந்து இடதுபுறம் சென்று மங்காட்டை அடைய வேண்டும். இந்த கோயில் நன்கு அறியப்பட்ட மங்காடு  காமாட்சி அம்மன் கோயிலுக்கு மிக அருகில் அமைந்துள்ளது. இது சென்னை சென்னை சென்ட்ரல் தொடர்வண்டி நிலையத்திலிருந்து சுமார் 18 கி.மீ தூரத்தில் உள்ளது. பேருந்து, டாக்ஸி, ஆட்டோ போன்றவற்றிலும் செல்லலாம்.

## குறிப்புகள்
* 

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
ஈசுவரன் கோவில், அரசிகெரே

**ஈசுவரன் கோவில்** ( *Ishvara Temple* ) என்பது இந்திய மாநிலமான கர்நாடகாவின் ஹாசன் மாவட்டத்திலுள்ள  அரசிகெரே நகரில் அமைந்துள்ள ஒரு இந்துக் கோயிலாகும். இது  பொ.ஊ. 1220இல் போசளர்களின் ஆட்சியில் கட்டப்பட்டது. வரலாற்று நகரமான மைசூருக்கு வடக்கே 140 கி.மீ தூரத்திலும், ஹாசன் நகரிலிருந்து கிழக்கே 41 கி.மீ.தொலைவிலும் அமைந்துள்ளது. இக்கோயில் இந்து மதக் கடவுளான சிவபெருமானுக்கு அர்ப்பணிக்கப்பட்டுள்ளது. சிற்பங்களின் அளவு மிதமானதாக இருந்தாலும், அதன் தரைத் திட்டத்தின் காரணமாக எஞ்சியிருக்கும் போசளர் கட்டிடக்கலை]]களுக்கு ஒரு சிறப்பான எடுத்துகாட்டாகும். ஒரு மேடை மீது அமைந்துள்ள மண்டபத்தை கொண்டுள்ளது. மேலும், 16 முனைகளைக் கொண்ட நட்சத்திர வடிவில் அமைந்துள்ளன. மேலுள்ள விமானமும் அதே வடிவத்தையே பின்பற்றுகின்றன. 16 முனைகளைக் கொண்டிருப்பதால் இது வட்டமான வடிவம் கொண்டதுபோல் தெரிகிறது.

## கோயில் திட்டம்
வலது|thumb|200x200px| அரசிகேரேவிலுள்ள ஈஸ்வரர் கோயிலின் பின்புற காட்சி
இந்த கோயில் அனைத்து போசள கட்டுமானங்களைப் போலவே கிழக்கு நோக்கியே அமைக்கப்பட்டுள்ளன. மேலும், நுணுக்கமான சிற்ப வேலைப்பாடுகளைச் செய்வதற்கு உகந்த சோப்புக்கல் எனப்படும் ஒருவகைக் கல்லாலேயே இக் கட்டிடம் கட்டப்பட்டுள்ளது. மேலும் இது இரண்டு மண்டபங்களால் இணைக்கப்பட்டுள்ளது. இரண்டு அலகுகளும் ஒரு ஒற்றுமையை உருவாக்க இணைக்கப்பட்டுள்ளன. கருவறைகளில், சிவனைக் குறிக்கும் எளிமையான இலிங்க வடிவங்கள் உள்ளன. பக்தர்கள் கோவிலுக்குள் நுழையும் நுழைவாயில் இரண்டு மண்டபங்களுக்கு இடையில் ஒரு பாதையாக உள்ளது. 
[வலது|thumb| நட்சத்திர வடிவ சன்னதியான ஈஸ்வரர் கோவிலின்  [விமானம் (கோயில்)|விமானம்]]

Profile of Ishvara temple at Arasikere.JPG|அரசிகெரேவிலுள்ள ஈஸ்வரர் கோயில்
Stellate plan of open navaranga mantapa with half pillars in the Ishvara temple at Arasikere.JPG|கோயொல் மண்டபம்
Stellate plan and articulation of shrine outer wall in Ishvara temple at Arasikere.JPG|கோவிலிலுள்ள சன்னதியின் வெளிப்புற சுவர் சிற்பங்களின் வேலைப்பாடு
படிமம்:Hero Stone with old-Kannada inscription at Arasikere.jpg|ஈஸ்வரர் கோவிலில் பழைய-13 ஆம்  கன்னட கல்வெட்டு 
Old-Kannada inscription at Arasikere Ishwara temple.jpg|கோவிலின் பழைய கன்னட கல்வெட்டு (பொ.ஊ. 1220)
Old Kannada inscription (1220 AD) at Ishvara temple (Shivalaya) in Arasikere.JPG| கோவிலின் பழைய கன்னட கல்வெட்டு (பொ.ஊ. 1220)


## மேற்கோள்கள்

## குறிப்புகள்

* 
* 
* 
* 
* 

பகுப்பு:இந்தியக் கோயில்கள்

பகுப்பு:இந்து யாத்திரைத் தலங்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:இந்துக் கோயில் கட்டிடக்கலை
என். நாராயணன்

**என். நாராயணன்** (*N. Narayanan*) என்பவர் ஓர் இந்திய ஆட்சிப் பணி அதிகாரி ஆவார். 1970-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.

## அரசுப் பணிகள்
மின் பொறியாளரான இவர்  
1970 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த லட்சுமி பிரானேஷ் பணி ஓய்வு பெற்றதை அடுத்து, ,  தமிழகத்தின் 36-வது தலைமைச் செயலாளராக 1 மே  2005 அன்று பொறுப்பேற்றார். 2006-ம் ஆண்டு மே 15-ம் தேதி ஆவணக்காப்பகம் மற்றும்  வரலாற்று ஆய்வக ஆணையராக பணியிட மாற்றம் செய்யப்பட்டார்.

## வெளி இணைப்புகள்
*Indian Administrative Service, Tamilnadu - Retired Officers List
## மேற்கோள்கள்

பகுப்பு:இந்திய ஆட்சிப் பணி அலுவலர்கள்
மீரான் ஷா

thumb|right|முகலாய ஒவியத்தில் மீரான் ஷா
**மிர்சா ஜலாலுதீன் மீரான் ஷா பெக்** (1366 &ndash; 20 ஏப்ரல் 1408) என்பவர் நடு ஆசியாவைச் சேர்ந்த படையெடுப்பாளரும் மற்றும் தைமூரிய பேரரசைத் தோற்றுவித்தவருமான தைமூரின் மகன் ஆவார். இவர் **மீரான் ஷா** () என்ற பெயரால் அழைக்கப்படுகிறார்.

தன்னுடைய தந்தையின் ஆட்சிக் காலத்தின்போது மீரான் ஷா ஆரம்பத்தில் ஒரு சக்திவாய்ந்த மாகாண ஆளுநராகவும் மற்றும் முக்கியமான ராணுவ தளபதியாகவும் இருந்தார். தனது தந்தை தைமூருக்காக அவரின் படையெடுப்புகளில் உதவி செய்தல் மற்றும் கிளர்ச்சிகளை ஒடுக்குதல் ஆகிய பணிகளில் ஈடுபட்டார். எனினும் அழிவு ஏற்படுத்துதல் மற்றும் களியாட்டங்களில் ஈடுபடும் குணம் ஆகியவற்றின் காரணமாக இத்தகைய பதவிகளிலிருந்து தைமூரால் நீக்கப்பட்டார். 1405 ஆம் ஆண்டு தைமூரின் இறப்பிற்குப் பிறகு யார் அடுத்த அரசன் என்கிற போரில் மீரான் ஷா சிக்கிக்கொண்டார். அத்தகைய போரில் தனது மகன் கலில் சுல்தானை ஆதரித்தார். தைமூரிய வழித்தோன்றல்களின் பாரம்பரிய எதிரிகளான காரா கோயின்லுக்களுடன் யுத்தம் புரியும் போது மீரான் ஷா கொல்லப்பட்டார்.

மீரான் ஷா தனது வாழ்நாளில் எக்காலத்திலும் ஆட்சி புரியாத போதிலும், தைமூரிய பேரரசின் வரலாற்றில் முக்கியமான பங்காற்றினார். 15 ஆம் நூற்றாண்டின் பிற்பகுதியில் திரான்சாக்சியானாவின் பெரும்பாலான பகுதிகளை இவரது பேரன் அபு சயித் மிர்சா ஆட்சி செய்தார். அபு சயித்தின் பேரனான பாபர் இந்தியாவில் முகலாயப் பேரரசை தோற்றுவித்தார்.

## உசாத்துணை

பகுப்பு:தைமூரிய அரசமரபு
சோமேசுவர சுவாமி கோவில், அப்பிகொண்டா

**சிறீ சோமேஸ்வர சுவாமி கோயில்** (*Someswara Swamy Temple*) என்பது இந்திய மாநிலமான ஆந்திரப் பிரதேசத்தில் விசாகப்பட்டினத்திலிருந்து 35 கி.மீ தூரத்தில் அப்பிக்கொண்டா என்ற கிராமத்தில் ஒரு மலையில் அமைந்துள்ள சிவன் கோயிலாகும். ஒரு உள்ளூர் புனைவுகளின்படி, 'கபில மகரிஷி'க்கு சிவன் வழங்கிய ஆத்மலிங்கம் கருவறைக்குள் உள்ளது.

கடவுள் மீது அபரிமிதமான பக்தி நம்பிக்கைகளைக் கொண்டிருந்த கபில மகரிஷி, இந்த இடத்தில் நூறு சிவலிங்கங்களை அமைத்தார். இவற்றில், தற்போது ஐந்து சிவலிங்கங்கள் மட்டுமே காணப்படுகின்றன. மற்ற அனைத்தும் காலப்போக்கில் நிலத்தடியில் ஒன்றிணைந்ததாகக் கூறப்படுகிறது.

## வரலாறு
இந்தக் கோயில் 1070ஆம் ஆண்டில் சோழ வம்சத்தின் முதலாம் குலோத்துங்க சோழனால் கட்டப்பட்டது. இது சோழ நினைவுச்சின்னம் என்று குறிப்பிடப்படுகிறது.

## பின்னணி
சோமேசுவரர் கோயில் மிகவும் பிரபலமானது. இந்த பிராந்தியத்தில், மகா சிவராத்திரிக்கு 1 லட்சத்துக்கும் மேற்பட்ட (100,000) பக்தர்கள் திருவிழாவின் போது வருவார்கள். இந்தக் கோவிலை இந்தியத் தொல்பொருள் ஆய்வு நிறுவனம் பாதுகாக்கப்பட்ட நினைவுச்சின்னமாக அறிவித்துள்ளது.

## மேற்கோள்கள்

பகுப்பு:இந்துக் கோயில் கட்டிடக்கலை
பகுப்பு:இந்தியக் கோயில்கள்
பகுப்பு:இந்து யாத்திரைத் தலங்கள்
பகுப்பு:Coordinates not on Wikidata
பகுப்பு:ஆந்திரப் பிரதேச இந்துக் கோயில்கள்
கொல்லம் சட்டமன்றத் தொகுதி

**கொல்லம் சட்டமன்றத் தொகுதி** கேரள சட்டமன்றத்திற்க்கான 140 தொகுதிகளில் ஒன்று ஆகும். இந்த தொகுதியானது கொல்லம் மாவட்டத்தில் சட்டமன்றத் தொகுதிகளில் ஒன்றாகும். இந்த தொகுதியின் உறுப்பினராக 2016 கேரள சட்டமன்றத் தேர்தல் முதல் பிரபல மலையாளத் திரைப்பட நடிகர் முகேஷ் ஆவார்.

## தொகுதியின் அமைப்பு
[வலது|thumb| பிரபல மலையாளத் திரைப்பட நடிகர் [முகேஷ் (நடிகர்)|முகேஷ் கொல்லம் தொகுதியில் இருந்து தேர்ந்தெடுக்கப்பட்ட தற்போதைய உறுப்பினர் ஆவார். ]]
கொல்லம் சட்டமன்றத் தொகுதியில் கொல்லம் மாநகராட்சியின் 19 வார்டுகள், கீரிப்புழா மற்றும் 12 பஞ்சாயத்துக்களை உள்ளடக்கியது ஆகும்.

## தேர்தல் வரலாறு

### [[திருவாங்கூர்-கொச்சி|திருவிதாங்கூர்-கொச்சின்]] சட்டமன்றத் தேர்தல்கள்

## சட்டமன்ற உறுப்பினர்கள்
தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:

### சட்டப் பேரவைத் தேர்தல் 2021

### சட்டப் பேரவைத் தேர்தல் 2016

## கொல்லம் தொகுதியைச் சேர்ந்த கேரள அமைச்சர்களின் பட்டியல்

## மேற்கோள்கள்
 

பகுப்பு:கேரள சட்டமன்றத் தொகுதிகள்
முகம்மத் மிர்சா

thumb|முகம்மத் மிர்சா

**சுல்தான் முகம்மத் மிர்சா** என்பவர் தைமூரிய அரசமரபின் ஒரு இளவரசர் ஆவார். இவர் நடு ஆசிய படையெடுப்பாளரான தைமூரின் பேரன் ஆவார். இவரின் தந்தை தைமூரின் மூன்றாவது மகன் ஆகிய மீரான் ஷா ஆவார். இவரது வாழ்க்கையைப் பற்றி குறைவான தகவல்களே உள்ளன. இந்தியாவில் முகலாயப் பேரரசை தோற்றுவித்த பாபரின் கொள்ளுத்தாத்தா இந்த முகம்மத் மிர்சா ஆவார்.

## உசாத்துணை

பகுப்பு:தைமூரிய அரசமரபு
அபு சயித் மிர்சா

thumb|அபு சயித் மிர்சா

**அபு சயித் மிர்சா** (Chagatay/; 14248 பெப்ரவரி 1469) என்பவர் பதினைந்தாம் நூற்றாண்டின் நடுப்பகுதியில் தைமூரிய பேரரசின் ஆட்சியாளராக இருந்தவர் ஆவார்.

தைமூரிய அரசமரபில் முக்கியத்துவம் இல்லாத இளவரசனாக பிறந்த இவர் சீக்கிரமே போரிட்டுக் கொண்டிருந்த உறவினர்களில் முக்கியத்துவம் வாய்ந்தவராக தன்னை நிலை நிறுத்திக் கொண்டார். அடுத்து வந்த இரண்டு தசாப்தங்களில் தைமூரிய பேரரசின் பெரும்பாலான பகுதிகளை மீண்டும் ஒருங்கிணைத்தார். இவரது தாத்தாவின் தம்பியாகிய ஷாருக்கின் இறப்பிற்குப் பிறகு தைமூரிய பேரரசானது சிதறுண்டு இருந்தது. எனினும் தைமூரின் ஆட்சி காலத்தின் போது இருந்தவாரே பேரரசை மீண்டும் உருவாக்கும் அபு சயித்தின் நம்பிக்கையானது நிறைவேறவில்லை. இதற்கு காரணம் மேற்கு ஈரானில் ஒரு படையெடுப்பின்போது இவர் கொல்லப்பட்டதே ஆகும்.

இந்தியாவில் முகலாயப் பேரரசை தோற்றுவித்த பாபரின் தாத்தா இந்த அபு சயித் ஆவார்.

## உசாத்துணை

பகுப்பு:தைமூரிய அரசமரபு
பகுப்பு:தைமூரியப் பேரரசர்கள்
பகுப்பு:1469 இறப்புகள்
சின்னக்கொத்தூர் குஞ்சம்மாள் கோயில்

**சின்னகொத்தூர் குஞ்சம்மாள் கோயில்** என்பது தமிழ்நாட்டின் கிருட்டிணகிரி மாவட்டம் சின்னக்கொத்தூர் என்ற ஊரில் உள்ள ஒரு சிவன் கோயிலாகும். இந்த கோயில் அமைந்துள்ள ஊரானது போசளப் பேரரசின் மன்னனான வீர இராமநாதனின் தலைநகராக ஒரு காலத்தில் இருந்ததாகும்.

## கோயிலின் பழமை
இக்கோயில் 12ஆம் நூற்றாண்டில் முதலாம் குலோத்துங்க சோழன் காலத்தில் கட்டபட்ட கோயிலாகும். இக்கோயிலில் இதுவரை 15 கல்வெட்டுகள் படியெடுக்கபட்டுள்ளன. படியெடுக்கப்படாத ஆறு கல்வெட்டுகளும் உள்ளன. அக்கல்வெட்டுகளின் படி இக்கோயில் முதலில் *ஏகாம்பரநாதர் கோயில்* எனவும், விஜயநகரப் பேரரசு காலத்தில் *கைலாசநாதர் கோயில்* எனவும் அழைக்கபட்டது. ஆனால் தற்போது   குஞ்சம்மாள் கோயில் என்று அழைக்கபடுகிறது. இங்கு ஏராளமான நடுகற்கள் உள்ளன. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
கறும்பிடரி ஆலா

**கறும்பிடரி ஆலா** (*Black-naped tern*)(*இசுடெர்னா சுமத்ரானா*) என்பது பசிபிக் மற்றும் இந்தியப் பெருங்கடல்களின் வெப்பமண்டல மற்றும் துணை வெப்பமண்டல பகுதிகளில் காணப்படும் கடல்சார் பறவையாகும். ஆலா உள்நாட்டில் அரிதாகவே காணப்படுகிறது.

## விளக்கம்
ஆலா சுமார் 30 செ.மீ நீளமுடையது. இதனுடைய இறகின் நீளம் 21 முதல் 23 செ.மீ. நீளமுடையது. இவற்றின் அலகு மற்றும் கால்கள் கருப்பு நிறமுடையன. ஆனால் இவற்றின் அலகுகளின் நுனிப்பகுதி மஞ்சள் நிறமுடையது. இவை பிளவுபட்ட நீண்ட வால் இறகுகளைக் கொண்டுள்ளது. கறும்பிடரி ஆலா வெள்ளை முகம்  மற்றும் மார்புடன் சாம்பல்-வெள்ளை முதுகு மற்றும் இறக்கைகளைக் கொண்டது. இவற்றின் முதன்மை இறகுகளில் முதல் இணை சாம்பல் நிறமானது.

அங்கீகரிக்கப்பட்ட இரண்டு துணையினங்கள் உள்ளன:

* *இசு. மேத்யூசி* (ஸ்ட்ரெஸ்மேன், 1914) - மேற்கு இந்தியப் பெருங்கடலின் தீவுகள்
* *இசு. சுமத்ரானா* (இராஃபிள்ஸ், 1822) - கிழக்கு இந்தியப் பெருங்கடலின் தீவுகள் மேற்கு பசிபிக் மற்றும் ஆஸ்திரேலேசியா வரை

இடது|thumb| ''இசுடெர்னா சுமத்ரானா'' - முட்டைஎம்.எச்.என்.டி.

## மேற்கோள்கள்

## வெளி இணைப்புகள்
* கிரு தூனி

பகுப்பு:ஆலா
பகுப்பு:மாலத்தீவுப் பறவைகள்
ஒண்டிக்கருப்பு

**ஒண்டிக்கருப்பு** என்ற சிறு தெய்வத்தின் மூலம் திருச்சிராப்பள்ளி அருகில் பிராட்டியூர் என்ற கிராமத்தில் அமைந்துள்ளது. திருச்சிராப்பள்ளி நகரத்தைச் சுற்றியுள்ள மக்கள் வழிபடும் தெய்வமாக இருக்கிறது. இந்தக் கோவிலில் மாசி பெரியண்ணன், மலைகாளியம்மன் தெய்வங்கள் உள்ளன.

## மேற்கோள்கள்
ஒண்டிக்கருப்பு கோயில்

பகுப்பு:தமிழர் நாட்டுப்புறத் தெய்வங்கள்
இசுடெர்னா

***இசுடெர்னா*** (*Sterna*) என்ற பேரினம் பறவைக்குடும்பமான லேரிடேயின் (நீள் சிறகு கடற்பறவை) கீழ் ஆலா பறவைகளைக் கொண்டுள்ளது. *இசுடெர்னா*  என்பது பண்டைய ஆங்கிலத்தில் "ஸ்டேர்ன்" என்பதிலிருந்து பெறப்பட்டது. இது *தி சீஃபரர்* என்ற கவிதையில் தோன்றும். இதேபோன்ற சொல் ஃபிரிஷியர்களால் ஆலாக்களைக் குறிக்கப் பயன்படுத்தப்பட்டது. இது பெரும்பாலான "வெள்ளை" ஆலாக்களை உள்ளடக்கியது. ஆனால் இழைமணிகளின் டிஎன்ஏ வரன்முறையிடல் ஒப்பீடுகள் சமீபத்தில் இந்த ஏற்பாடு பாராஃபைலெடிக் என்று தீர்மானித்தன. இது கடலோரப் பகுதிகளில் உலகளவில் வழக்கமான நடுத்தர அளவிலான வெள்ளை ஆலான்களை குறிக்கப் பயன்படுத்தப்படுகிறது.

## வகைப்பாடு
***இசுடெர்னா*** பேரினம் - வழக்கமான வெள்ளை ஆலாக்கள்

"பழுப்பு ஆலா”க்களுக்கு *ஓனிகோபிரியன்* பேரினத்தைக் காண்க.

## மேற்கோள்கள்

## வெளி இணைப்புகள்

*  
*  
பகுப்பு:பறவைப் பேரினங்கள்
கோகர்நாக்

**கோகர்நாக்** (*Kokernag*) ஒரு துணை மாவட்ட நகரமும் மற்றும் இந்தியாவின் ஒன்றியப் பிரதேசமான ஜம்மு-காஷ்மீரில் உள்ள அனந்த்நாக் மாவட்டத்தின் பிரெங் பள்ளத்தாக்கிலுள்ள (காஷ்மீரின் தங்கக் கிரீடம்) ஒரு பேரூராட்சியாகும். இந்த இடம் தோட்டங்கள், அழகிய நன்னீர் நீரூற்றுகள் மற்றும் ரெயின்போ திரௌட் பண்ணைகள் (மீன் பண்ணைகள்) ஆகியவற்றிற்கு பெயர் பெற்றது. இது அனந்த்நாகிலிருந்து தேசிய நெடுஞ்சாலை 244 வழியாக 25.கி.மீ. தொலைவிலுள்ளது. இது மாநில தலைநகர் ஸ்ரீநகரிலிருந்து மிகவும் பிரபலமான வார இறுதிப் பயணங்களில் ஒன்றாகும்.

## சொற்பிறப்பியல்
'கோக்கர்நாக்' என்ற வார்த்தையின் சொல் சர்ச்சைக்குரியது. இதற்கு எந்தவொரு உறுதியான வரலாற்று ஆதாரமும் இல்லை. ஒரு கோட்பாடு என்னவென்றால், கோக்கர் மற்றும் நாக் என்ற இரண்டு சொற்களிலிருந்து இந்த பெயர் உருவானது. கோழிக்கான காஷ்மீரி வார்த்தையிலிருந்து 'கோக்கர்' எடுக்கப்பட்டுள்ளது, அதே நேரத்தில் நீரூற்றுகளுக்கான சமசுகிருத வார்த்தையிலிருந்து 'நாக்' எடுக்கப்பட்டுள்ளது. அடர்த்தியான மரத்தாலான மலையடிவாரத்தில் இருந்து நீரூற்றுகள் வெளியேறுகின்றன. அது கால்வாயாகப் பிரிக்கிறது, இது ஒரு கோழியின் பாதத்தை (நகம்) ஒத்திருக்கிறது, எனவே இந்தப் பெயர் வந்திருக்கலாம்.  இரண்டாவது கோட்பாடு என்னவென்றால், கோக்கர் என்றால் 'கோழி' என்றும், நாக் என்றால் 'நாகம்' என்றும் பொருள். மற்றொரு கோட்பாடு என்னவென்றால், கோக்கர்நாக் என்ற சொல் கோ (மலை) கான் (இருப்பு அல்லது கீழ்) நாக் (வசந்தம்) என்பதிலிருந்து உருவானது.  

கோக்கர்நாக் பிரெங் கோக்கர்நாக் என்றும் அழைக்கப்படுகிறது. இது கவிஞரும் அறிஞருமான சேக் உல் ஆலம் கொடுத்த பெயராகும். அவர் "கோக்கர்நாக் பிரெங் சூ சன்சுண்ட் பிரெங்", அதாவது "கோக்கர்நாக் காஷ்மீரின் தங்கக் கிரீடம்" என்று பொருள். கோக்கர்நாக் பற்றி அயினி அக்பரியிலும் குறிப்பிடப்பட்டுள்ளது. அதில் கோக்கர்நாகின் நீர், பசி மற்றும் தாகம் ஆகிய இரண்டையும் பூர்த்திசெய்கிறது என்றும் இது பசியின்மைக்கு ஒரு தீர்வாகும் என்றும் குறிப்பிடப்பட்டுள்ளது.

## மேற்கோள்கள்

பகுப்பு:ஜம்மு காஷ்மீர்
பகுப்பு:சம்மு காசுமீரின் வரலாறு
பகுப்பு:இந்திய மாநிலங்களும் பிரதேசங்களும்
கூர்மநாதசுவாமி கோவில், சிறீகூர்மம்

thumb|290x290px|கோயில் குளம்
**கூர்மநாதசுவாமி கோவில்** ( *Kurmanathaswamy temple*) சிரிகூர்மம் கோவில் எனவும் அறியப்படும் இது இந்திய மாநிலமான ஆந்திரப் பிரதேசத்தில் சிறீகாகுளம் மாவட்டத்தில் காரா வட்டத்தில் சிறீ கூர்மம் என்ற ஊரில் அமைந்துள்ள ஒரு இந்துக் கோவிலாகும். இங்கு பிரதான தெய்வம் கூர்மநாதசுவாமியாகவும் (விஷ்ணுவின் கூர்ம அவதாரம்), அவரது  துணைவியார் இலட்சுமி கூர்மநாயகியாக  வணங்கப்படுகிறார்கள். இந்து புராணங்களின்படி, பிரதான தெய்வம் ஆமை வடிவத்தில் இங்கே நிறுவப்பட்டதாக நம்பப்படுகிறது. பிரம்மா பின்னர் கோபால யந்திரத்துடன் தெய்வத்தை புனிதப்படுத்தினார். இந்த கோவில் மூதாதையர் வழிபாட்டிற்கு பிரபலமானது.

## புராணம்
இந்து தெய்வமான விஷ்ணுவை ஆமை வடிவத்தில் வழிபடும் ஒரே இந்திய கோவிலாக கருதப்படுகிறது. ஆரம்பத்தில் சிவனுக்காக அர்ப்பணிக்கப்பட்டு, கூர்மேசுவரர் கோவில் என்று அறியப்பட்டு வந்த இக்கோயில் பொ,ஊ. 11ஆம் நூற்றாண்டில் இங்கு வந்த இராமானுசர், வைணவ கோவிலாக மாற்றியதாகவும் கூறப்படுகிறது. அப்போதிருந்து, கோவில் இடைக்காலத்தில் சிம்மாச்சலத்துடன் வைணவத்தின் ஒரு முக்கிய மையமாகக் கருதப்பட்டது. பின்னர், மத்துவரின் சீடர் நரஹரி தீர்த்தரின் சிறீகூர்ம வைணவ மத நடவடிக்கைகள் இருக்கை முக்கிய இருக்கையாக இருந்தது. இந்த கோவிலில் இரண்டு வெற்றித் தூண் உள்ளன. இது ஒரு வைணவ கோவிலில் அரிதாகக் காணப்படும் ஒன்றாகும். இங்கு 108 ஒற்றைக்கல் தூண்கள், ஒன்றுக்கொன்று ஒத்திருக்கவில்லை. கடந்த காலத்தில் இந்த பகுதியில் ஆட்சியிலிருந்த அரச பரம்பரை தொடர்பான சில கல்வெட்டுகள் உள்ளன. வயதான மற்றும் இளம் நட்சத்திர ஆமைகளைப் பாதுகாக்க ஒரு ஆமை பூங்கா கட்டப்பட்டுள்ளது. இந்த இனத்தின் ஒரே பாதுகாப்பு மையமாக இவ்விடம் அமைந்துள்ளது.
[வலது|thumb| இந்து தெய்வமான விஷ்ணுவின் [தசாவதாரம் (இந்து சமயம்)|அவதாரங்களில் ஒன்றான கூர்ம அவதாரம்]]
இங்கு சைவ, வைணவ வழிபாட்டு முறைகள் பின்பற்றப்படுகிறது. கோவிலில் நான்குவேளை தினசரி சடங்குகளும் நான்கு வருடாந்திர திருவிழாக்களும் கொண்டாடப்படுகின்றன. அவற்றில் மூன்று நாள் தோலோட்சவம் முக்கியமானது. விஜயநகரத்தைச் சேர்ந்த கஜபதி அரசர்கள் கோவிலின் அறங்காவலர்களாக இருந்துள்ளனர். இது ஆந்திர அரசின் இந்து அறநிலையத் துறையால் பராமரிக்கப்பட்டு நிர்வகிக்கப்படுகிறது. இந்திய அஞ்சல் துறை 2013 ஏப்ரல் 11ஆம் தேதி கோவிலைக் கொண்ட ஒரு முத்திரையை வெளியிட்டது.

## வரலாறு
[வலது|thumb| கோவிலில் உள்ள கல்வெட்டுகளில் ஒன்று, [தெலுங்கு மொழி|தெலுங்கு மொழியில் எழுதப்பட்டுள்ளது]]
விசாகப்பட்டினத்திலிருந்து 130 கிலோமீட்டர் (81 மைல்) தொலைவில் அமைந்துள்ள ஸ்ரீகாகுளம் மாவட்டத்தின் காரா மண்டலத்தில் இந்த கோவில் அமைந்துள்ளது.  சிறீகாகுளம் நகரத்திலிருந்து 15 கிலோமீட்டர் (9.3 மைல்) தொலைவிலும், சூரியநாராயணர் கோவில் அமைந்துள்ள அரசவள்ளியில் இருந்து 3.5 கிலோமீட்டர் (2.2 மைல்) தொலைவிலும் உள்ளது. கோவிலின் கல்வெட்டு வரலாறு 11 முதல் 12 ஆம் நூற்றாண்டுகளில் தொடங்குகிறது. இது ஒரு வைணவ கோவில் என்பதால்  தமிழ் புலம்பெயர்ந்தோரிடையே பிரபலமாக உள்ளது. கலிங்க நாட்டை ஆண்ட கீழைக் கங்கர் அரச மரபை தோற்றுவித்த அனந்தவர்மன் சோடகங்கனின் ஆதரவுடன் அவரது சீடர்கள் கோவிலில் வைணவத்தை நிறுவினர். இந்த சம்பவத்திற்குப் பிறகு, காலையிலும் மாலையிலும் தெய்வத்திற்கு முன்பாக தினமும் பாடவும் நடனமாடவும் தேவதாசிகளின் ஒரு குழு பயன்படுத்தப்பட்டது.

## மேற்கோள்கள்

## நூலியல்

* 
* 
* 
* 
* 
* 

பகுப்பு:ஆந்திரப் பிரதேச இந்துக் கோயில்கள்
பகுப்பு:விசாகப்பட்டினம் மாவட்டம்
பகுப்பு:இந்தியக் கோயில்கள்
பகுப்பு:இந்து யாத்திரைத் தலங்கள்
பகுப்பு:இந்துக் கோயில் கட்டிடக்கலை
பகுப்பு:வைணவ தலங்கள்
ஆசுகார் ஒலிவெரா

**ஆசுகார் ஒலிவெரா போரோந்தா** (*Oscar Olivera Foronda*) பொலிவியா நாட்டைச் சேர்ந்த ஒரு சுற்றுச்சூழல் ஆர்வலராவார். 1955 ஆம் ஆண்டு இவர் பிறந்தார். பொலிவியா நாட்டில் தண்ணீரை  தனியார்மயமாக்கலுக்கு எதிராக ஆர்ப்பாட்டம் செய்த போராட்டக்கார்ர்களில் ஆசுகார் ஒலிவெரா போரோந்தா முக்கிய தலைவராவார். இந்த ஆர்ப்பாட்டத்தின் விளைவாக பொலிவிய நகரமான கோச்சம்பாவில் தொடர் போராட்டங்கள் நடந்தன. இந்நிகழ்வு பொலிவிய வரலாற்றில் கோச்சம்பா நீர் போர் என்று அழைக்கப்படுகிறது. தற்போது இவர் பொலிவியாவின் இயற்கை எரிவாயு சுரண்டப்படுவதை எதிர்த்து போராடும் முக்கிய தலைவர்களில் ஒருவராக இயங்குகிறார். தொழிற்சாலை தொழிலாளர் சங்கங்களின் கூட்டமைப்பு தலைவராகவும் ஒலிவெரா உள்ளார்.

2001 ஆம் ஆண்டு ஆசுகார் ஒலிவெரா போரோந்தாவுக்கு கோல்டுமேன் சுற்றுச்சூழல் விருது வழங்கப்பட்டது.

தொழிலாளர் தலைவரான ஆசுகார் ஒலிவெரா நகரத்தின் நீர் அமைப்பு தனியார்மயமாக்கப்பட்டபோது  தூய்மையான மற்றும் மலிவான விலை தண்ணீருக்காக குரல் கொடுத்தார். தீவிரமான தொடர்  ஆர்ப்பாட்டங்களையும் பேச்சுவார்த்தைகளையும் தொடர்ந்தார். ஆயிரக்கணக்கான குடிமக்கள் பல வாரங்களாக எதிர்ப்புத் தெரிவித்தனர். பொலிவியா இராணுவம் ஒருவரைக் கொன்றது. நூற்றுக்கணக்கானவர்களைக் காயப்படுத்தியது மற்றும் பல கூட்டணித் தலைவர்களைக் கைது செய்தது. ஒலிவெரா, அரசாங்கத்துடன் பேச்சுவார்த்தை நடத்த வெளிப்பட்டார். தனியாருக்கு விற்பனை செய்ய திட்டமிருந்த அரசாங்கத்தின் திட்டம் ரத்து செய்யப்பட்டது.

கோச்சபாம்பா நீர் போரில் ஆசுகார் ஒலிவெராவின் பங்கு 2008 ஆம் ஆண்டு எடுக்கப்பட்ட ஆவணப்படமான புளூ கோல்டு: வேர்ல்ட் வாட்டர் வார்சில்  இடம்பெற்றுள்ளது.

## மேற்கோள்கள்


பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பொலிவிய மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
ப. சபாநாயகம்

**ப. சபாநாயகம்** (*P . Sabanayagam*, 7 சூன் 1922 – 22 சூன் 2023) இந்தியாவின் தமிழ்நாட்டைச் சேர்ந்தவர். 1945-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.
## அரசுப் பணிகள்
1945 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில்  பணியாற்றிய இவர் தமிழக அரசின் தலைமைச் செயலாளராக இருந்த இ.பி.ராயப்பாவின்  பணி இடமாற்றத்திற்கு பின்னர்,  தமிழகத்தின் 18-வது தலைமைச் செயலாளராக 7 ஏப்ரல் 1971 அன்று பொறுப்பேற்றார். 1976-ம் ஆண்டு நவம்பர்  3-ம் தேதி பணி ஓய்வு பெற்றார்.
## மேற்கோள்கள்

## வெளி இணைப்புகள்
*IAS officer, who was much sought after by CMs, goes down memory lane
*A treatise of civil service

பகுப்பு:இந்திய ஆட்சிப் பணி அலுவலர்கள்
பகுப்பு:1922 பிறப்புகள்
பகுப்பு:2023 இறப்புகள்
பகுப்பு:நூறு வயது இந்திய ஆண்கள்
சஞ்சீவ் துராந்தர்

**சஞ்சீவ் துராந்தர்** (*Sanjeev Dhurandhar*)  இந்தியாவின் மகாராட்டிர மாநிலத்திலுள்ள புனே நகரில் அமைந்துள்ள பல்கலைக்கழகங்களுக்கான வானியல், வானியற்பியல் மையத்தில் பேராசிரியராகப் பணிபுரிகிறார். இவரது ஆராய்ச்சி ஆர்வம் ஈர்ப்பு அலைகளைக் கண்டறிதல் மற்றும் கவனித்தல் பிரிவுகளாகும். ஈர்ப்பு அலைகளை கண்டறிய பங்களித்த இந்திய அணியின் ஓர் அங்கத்தினராக  துராந்தர் இருந்தார். இண்டிகோ கூட்டமைப்பு மன்றத்தின்  அறிவியல் ஆலோசகராகவும் இவர் உள்ளார்.

அறிவியல் மற்றும் தொழில்நுட்பத்தில் சிறந்து விளங்குபவர்களுக்கான எச் கே பிரோதியா விருது 2016 ஆம் ஆண்டு துராந்தருக்கு வழங்கப்பட்டது.

2020 ஆம் ஆண்டு இயற்பியல் துறையில் இவரது பங்களிப்புகளை சிறப்பிக்கும் விதமாக அமெரிக்க இயற்பியல் கழகத்தின் உறுப்பினராகத் துராந்தர் தேர்ந்தெடுக்கப்பட்டுள்ளார். இந்தியாவில் பணிபுரியும் விஞ்ஞானிகளுக்கு அரிதாக இத்தகைய சிறப்பு கிடைக்கிறது.

## இவற்றையும் காண்க
*லைகோ
*ஜயந்த் நாரளீக்கர்

## மேற்கோள்கள்

பகுப்பு:வாழும் மக்கள்
பகுப்பு:வானியற்பியலாளர்கள்
பகுப்பு:புனே நபர்கள்
டி. வி. அந்தோணி

**டி. வி. அந்தோணி** (*T. V.  Antony*) என்பவர் ஓர் இந்திய ஆட்சிப் பணி அதிகாரி ஆவார். 1956-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.

## அரசுப் பணிகள்
1956 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார்.மதுரை, திருநெல்வேலி, தஞ்சாவூர் ஆகிய மாவட்டங்களின் ஆட்சியராக பணியாற்றியுள்ளார்.1973-ம் ஆண்டில் சென்னை மாநகராட்சியின் சிறப்பு அதிகாரியாக நியமிக்கப்பட்டார். 1981 மற்றும் 1985 ஆகிய ஆண்டுகளில் தமிழக தலைமைச் செயலாளராக இருந்தார். 1991ம் ஆண்டு ஓய்வுபெற்ற பின் மாநில திட்ட கமிஷனின் தலைவராகவும் பணியாற்றினார். அவர் பணியில் இருந்த சமயத்தில் குடும்ப கட்டுப்பாடு திட்டத்தை திறன்பட செயல்படுத்தினார். 2004 ஆம் 
ஆண்டிற்கான பத்ம பூசண் விருதும் பெற்றுள்ளார். அவரின் தந்தை டி.ஏ.வா்கீஸ், தமிழக தலைமைச் செயலாளராக இருந்தவா் என்பது குறிப்பிடத்தக்கது.
## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:2021 இறப்புகள்
கே. ஏ. நம்பியார்

**கே. ஏ. நம்பியார்** (*K. A. Nambiar*) இந்தியாவின் கேரளா மாநிலத்தைச் சேர்ந்தவர். 1961-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.
## அரசுப் பணிகள்
1961 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில்  பணியாற்றிய இவர் தமிழகத்தின் 31-வது தலைமைச் செயலாளராக 1996 முதல் 2001 வரை பணியாற்றினார்.
## மேற்கோள்கள்

## வெளி இணைப்புகள்
*Indian Administrative Service, Tamilnadu - Retired Officers List

பகுப்பு:இந்திய ஆட்சிப் பணி அலுவலர்கள்
பகுப்பு:2014 இறப்புகள்
பகுப்பு:கேரள மக்கள்
பகுப்பு:கோழிக்கோடு மாவட்ட மக்கள்
மலேசியாவின் காலக்கோடு

மலேசியாவிலும் அதன் மாநிலங்களிலும் நடைபெற்ற மிக முக்கியமான நிகழ்ச்சிகள்; இயற்றப்பட்ட மிக முக்கியமான சட்டங்கள்; மலேசிய நிலப்பகுதிகளில் ஏற்பட்ட மிக முக்கியமான மாற்றங்கள்; மலேசிய அரசியலில் ஏற்பட்ட மிக முக்கியமான நிகழ்வுகள்; இவற்றை உள்ளடக்கிய ஒரு காலவரிசை அல்லது காலக்கோடு.



## 2-ஆம் நூற்றாண்டு

## 3-ஆம் நூற்றாண்டு

## 4-ஆம் நூற்றாண்டு

## 5-ஆம் நூற்றாண்டு

## 6-ஆம் நூற்றாண்டு

## 7-ஆம் நூற்றாண்டு

## 8-ஆம் நூற்றாண்டு

## 9-ஆம் நூற்றாண்டு

## 10-ஆம் நூற்றாண்டு

## 11-ஆம் நூற்றாண்டு

## 12-ஆம் நூற்றாண்டு

## 13-ஆம் நூற்றாண்டு

## 14-ஆம் நூற்றாண்டு

## 15-ஆம் நூற்றாண்டு

## மேற்கோள்கள்

பகுப்பு:காலக்கோடுகள்
சோபியா ரோமன்சுகாயா

**சோபியா ரோமன்சுகாயா** (*Sofia Romanskaya*) ஓர் உருசிய வானியல் அறிஞராவார். இந்த துறையில் குறிப்பிடத்தக்க பங்காற்றிய முதல் உருசிய  பெண்களில் இவரும் ஒருவராகக் கருதப்படுகிறார். சோபியா 1886 ஆம் ஆண்டு முதல் 1969 ஆம் ஆண்டு காலப் பகுதியில் வாழ்ந்தார்.
## வாழ்க்கைக் குறிப்பு
சோபியா வாசிலீவ்னா வோரோசிலோவா-ரோமன்சுகாயா என்றும் அழைக்கப்படும் இவர் செயின்ட் பீட்டர்சுபர்க் நகரில் பிறந்தார். உருசியப் பேரரசின் ஒரு முக்கியமான பெண்கள் கல்வி நிறுவனமான பெசுடுசேவ்  நிறுவனத்தில் படித்துப் பட்டம் பெற்றார்.  1908 ஆம் ஆண்டு முதல் 1959 ஆம் ஆண்டு வரை புல்கோவோ வான் ஆய்வகத்தில் பணியாற்றினார்.   இங்கு பணிபுரியும்போது துருவ இயக்கம் குறித்த தனது ஆய்வுகளில் 20,000 எண்ணிக்கைக்கும் மேற்பட்ட அட்சரேகை அவதானிப்புகளை மேற்கொண்டார்.  அனைத்துலக வானியல் ஒன்றியத்தில் உறுப்பினராக இருந்த சோபியா  1958 ஆம் ஆண்டு மாசுகோவில் நடந்த பொதுச் சபையில் கலந்து கொண்டார்.  
1936 ஆம் ஆண்டில் கிரிகோரி நியூச்மின் கண்டுபிடித்த சிறுகோளுக்கு (3761) ரோமன்சுகாயா என்று ரோமன்சுகாயாவின் பெயர் சூட்டப்பட்டுள்ளது. வெள்ளி கோளில் இருக்கும் ஒரு கிண்ணக்குழிக்கும் இவருடைய பெயர் வைக்கப்பட்டுள்ளது.  

## மேற்கோள்கள்

பகுப்பு:1886 பிறப்புகள்
பகுப்பு:1969 இறப்புகள்
பகுப்பு:பெண் வானியலாளர்கள்
பகுப்பு:சோவியத் வானியலாளர்கள்
பகுப்பு:உருசிய வானியலாளர்கள்
பர்ஸில் கணவாய்

**பர்ஸில் கணவாய்** (Burzil Pass) (உயரம்: 4,100 மீ (13,500 அடி) ) என்பது வடக்கு பாக்கித்தானில் உள்ள ஒரு பழங்கால கணவாய் ஆகும். இது சிறிநகர் மற்றும் கில்கித்-பல்திஸ்தான் இடையேயான வரலாற்று கேரவன் பாதையின் ஒரு பகுதியாகும்.வடக்கு நிலங்கள், ஆசாத் காஷ்மீர் ஆகியவற்றுக்கு இடையேயான நிர்வாகக் கோட்டிலிருந்து சுமார் 5 கி.மீ வடக்கே இந்தக் கணவாய் அமைந்துள்ளது. மேலும் கட்டுப்பாட்டுக் கோட்டுக்கு வடக்கே சுமார் 30 கி.மீ தூரத்தில் உள்ளது. இது காஷ்மீரில் இந்தியாவிற்கும் பாக்கித்தானுக்கும் நடைமுறைப்படி எல்லையாக செயல்படுகிறது. இப்பகுதி இப்போது காஷ்மீர் மோதல் பிரதேசமாகவும், பிரிக்கப்பட்டதாகவும் இருப்பதால், பர்ஸில் பாதையின் சில முக்கிய பிரிவுகளை ( ஜம்மு காஷ்மீர் இராச்சியம்) பாக்கித்தான் மூடியுள்ளது. இந்த கணவாய்,கோடைகாலத்தில் பசுமையான ஆல்பைன் புல் தாவரங்களால் மூடப்பட்டுள்ளது. ஆஸ்டர் ஆறு கணவாயின் மேற்கு சரிவுகளிலிருந்து உருவாகிறது.

## முக்கியத்துவம்
இது, கில்கித்தை சிறிநகர் மற்றும் ஸ்கர்டுடன் தியோசாய் பீடபூமி வழியாக இணைக்கும் மிகப் பழமையான பாதையாகும். பண்டைய காலத்தில் பயணிகள் குதிரையில் ஏறி இந்த வழியாக கணவாயை அதிகளவில் கடந்து சென்றதாக நம்பப்படுகிறது. 20 ஆம் நூற்றாண்டின் தொடக்கத்தில், கணவாயின் முகப்பில் ஒரு கட்டிடம் அமைந்திருந்தது. அங்கு விரைதூதர் சேவையாளர்கள் பிரித்தானிய இந்தியாவிலிருந்து சீனாவிற்கு அஞ்சல் மற்றும் செய்திகளை வழங்கினர்.

## அணுகல்
கில்கித் நகரம் சிறீநகரிலிருந்து சுமார் 367 கி.மீ. (228 மைல்) தொலைவில் உள்ளது.  உளர் ஏரியின் வடக்குக் கரைக்கு மேலேயும், ஜம்மு காஷ்மீரின் குரூஸ் வழியாகவும் கண்வாயை சாலை வழியாக அடையலாம். ஆஸ்தோரிலிருந்து கணவாய் வழியாக செல்லும் பாதை பின்வரும் முக்கிய புள்ளிகளைக் கடந்து செல்கிறது: கோரிகோட், ஆஸ்தோ ஆற்றுப் பாலம், மைக்கால் மலைகள், தாட் கிட்ரான், மற்றும் சிலம் சவுக்கி.

## புத்தகங்களில் கணவாய்
* ஆய்வாளர் வில்லியம் டக்ளஸ் பர்டன் தனது *லுக் டு தி வைல்டர்னஸ்*  என்ற புத்தகத்தின் "சாவேஜ் அபாதாபூர்" என்ற அத்தியாயத்தில் கணவாயைக் கடப்பதை விவரிக்கிறார்.

## இதனையும் காண்க
* வடக்கு நிலங்கள்
* பல்திஸ்தான்

## மேற்கோள்கள்

பகுப்பு:இமயமலையிலுள்ள கணவாய்கள்
பகுப்பு:Coordinates on Wikidata
பகுப்பு:வடக்கு நிலங்கள்
பகுப்பு:ஜம்மு காஷ்மீர்
பகுப்பு:மலைகள்
பகுப்பு:பாக்கித்தான் கணவாய்கள்